钦定古今图书集成/明伦汇编/官常典/第632卷 > 祖逖
## 钦定古今图书集成/明伦汇编/官常典/第632卷 > 祖逖

按《晋书》本传：“逖字士雅，范阳遵人。元帝时，拜豫州刺
史。爱人下士，虽疏交贱隶，皆恩礼遇之。由是黄河以
南尽为晋土。百姓置酒歌曰：‘幸哉遗黎免俘掳，三辰
既朗遇慈父。元酒忘劳甘瓠脯，何以咏思歌且舞’。一
日，妖星见于豫州之分，逖见曰：‘为我矣’！俄卒于雍丘，
年五十六。豫州士女若丧考妣，谯梁百姓为之立祠。”